Ministraro tria de Angela Merkel

La tria ministraro de Angela Merkel estis la federacia registaro de Germanio, kiu laŭplane oficas ekde la 17-a de decembro 2013, la tago de ofica ĵuro, dum la 18-a parlamenta periodo de la nacia asembleo Bundestag sekve de la parlamenta baloto en Germanio 2013. Ĝi formale oficis ĝis la 24-a de oktobro 2017, sed pro longdaŭraj koaliciaj marĉandadoj ankoraŭ provizore pluagis ĝis la 14-a de marto 2018, kiam ĝi estis sekvata de kvara ministraro de Angela Merkel. Estrata de la kristandemokratino Angela Merkel - la unua kancelierino -, ĝi estas subtenata de registara koalicio de la konservativaj partioj Kristandemokrata Unio de Germanio (CDU) kaj Kristansociala Unio en Bavario (CSU) plus la Socialdemokrata Partio de Germanio (SPD). La ministraro havas la adjektivon "tria", ĉar jam dum la antaŭaj 16-a parlamenta periodo de la nacia asembleo inter novembro 2005 kaj 2009 la nacia registaro estis estrata de Angela Merkel, same en koalicio inter la partioj CDU, CSU kaj SPD, kaj ankaŭ dum la 17-a periodo de la asembleo inter novembro 2009 kaj decembro 2013 - tiam tamen temis pri koalicio inter la konservativaj partioj CDU kaj CSU plus la Libera Demokrata Partio (FPD), kiu en la baloto de 2013 unuafoje en la historio de la parlamento Bundestag ne atingis minimumon de 5 procentaĵoj da voĉdonoj kaj sekve ne reprezentantiĝas en la parlamento.

La listo de la unuopaj ministroj de la "granda koalicio" de la konservativaj partioj Kristandemokrata Unio de Germanio (CDU) kaj Kristansociala Unio en Bavario (CSU) plus la Socialdemokrata Partio de Germanio (SPD) - "granda", ĉar la du partiaj blokoj havas la grandan plimulton de parlamentanoj, kaj la parlamenta opozicio sekve estas kompare malgranda, principe situacio evitinda en parlamenta demokratio - publikiĝis la 15-an de decembro 2013. Ĝi sekvu la direktojn de koalicia programo, kiu havas la memfidan titolon "Deutschlands Zukunft gestalten" - "formi la estontecon de Germanio".

 Konsisto 
 Ofico Nomo Partio Federacia Kancelierino center|70px Angela Merkel CDU Vickanceliero center|70px Sigmar Gabriel SPD Federacia ministro pri eksteraj rilatoj center|70px Frank-Walter Steinmeier SPD Federacia ministro pri interno center|70px Thomas de Maizière CDU Federacia ministro pri justico center|70px Heiko Maas SPD Federacia ministro pri financo center|70px Wolfgang Schäuble CDU Federacia ministro pri ekonomio kaj teknologio center|70px Sigmar Gabriel SPD Federacia ministrino pri laboro kaj socialaj aferoj center|70px Andrea Nahles SPD Federacia ministro pri nutro, agrokulturo kaj protekto de konsumantaro center|70px Hans-Peter Friedrich CSU Federacia ministro pri defendo center|70px Ursula von der Leyen CDU Federacia ministrino pri familioj, maljunuloj, virinoj kaj junuloj center|70px Manuela Schwesig CDU Federacia ministro pri sano 70px|center Hermann Gröhe CDU Federacia ministro pri transporto, konstruo kaj urba evoluo 70px|center Alexander Dobrindt CSU Federacia ministro pri medio, protekto de naturo kaj atomenergia sekureco70px|center Barbara Hendricks SPD Federacia ministrino pri eduko kaj esploro center|70px Johanna Wanka CDU Federacia ministro pri ekonomia kunlaboro kaj evoluo center|70px Gerd Müller CSU Federacia ministro pri specialaj taskoj, ĉefo de la federacia kancelierejo 70px|center Peter Altmaier CDU

 Eksteraj ligiloj 

 germanlingva artikolo "listo de la ministraro: jen la plej gravaj ministroj", en la retejo spiegel.de, legita la 15-an de decembro 2013 je la 19-a horo
 "reta forumo pri la granda koalicio: la partia estraro subtenas la liston de SPD-kandidatoj", en la retejo ''zeit.de'''', legita la 15-an de decembro 2013 same je la 19-a horo

Kategorio:Registaro de Germanio